Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 229/13/8806	Košice, 26.4.2013
EEČ : 2-65-125-2013

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec XXXXX, žiačky ZŠ v Družstevnej pri Hornáde, tejto umožnil v období od septembra 2012 do januára 2013, bez ospravedlnenia vymeškať 204 vyučovacích hodín

lebo je nepochybné, že skutok nespáchal obvinený

Odôvodnenie:

	Uznesením vyšetrovateľa OR PZ, Odbor kriminálnej polície, XXXXX - okolie  sp. zn. ČVS: ORP-77/OVK-KS-2013 zo d¨ľa 10. 03. 2013 bolo vznesené obvinenie XXXXX pre prečin ohrozovania mravnej výchovy mládeže podľa § 211 ods. 1 písm. a, ods. 3 písm. b/ Trestného zákona na tom skutkovom základe, ako je to uvedené vo výrokovej časti tohto uznesenia.

	V priebehu vyšetrovania bola vypočutá XXXXX, ktorá uviedla, že obvinený XXXXX s nimi nebýva v spoločnej domácnosti a že maloletú dcéru vychováva ona sama.

Aj z rozsudku Okresného súdu XXXXX – okolie sp. zn. 6C 591/98 zo d¨ľa 15. 12. 1999, ktorý nadobudol právoplatnsoť d¨ľa 29. 01. 2000 vyplýva, že súd zveril mal. XXXXX do výchovy matky XXXXX.

Z toho vyplýva, že obvinený sa nemohol dopustiť vyššie uvedenej trestnej činnosti, nakoľko s maloletou dcérou nebýva v spoločnej domácnosti a nemohol sa o ¨ľu starať. 

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor